भाजपा और नरेन्द्र मोदी को अगले आम चुनाव में सफलता हासिल करने के लिए कुछ मुद्दों पर ध्यान देना होगा।
नरेंद्र मोदी ने गोवा में अच्छा किया, लेकिन दिल्ली समुद्र तटीय शहर नहीं है। वहां पहुंचने के लिए मोदी को भरपूर समर्थन देने वाली भाजपा चाहिए। उसे सभी अडं़गे दूर करने की जरूरत है।
इसमें अब ज्यादा विवाद नहीं कि भाजपा 2014 की चुनावी दौड़ में शामिल हो गई है और मोदी इसके जनरल हैं। अधिक महत्वपूर्ण सवाल यह है कि क्या वे जीतेंगे? या शायद भाजपा के लिए उससे भी ज्यादा महत्वपूर्ण सवाल, जीतने के लिए वह करेगी क्या?
यह कॉलम भाजपा का समर्थन करने के इरादे से नहीं लिखा गया है। अगर भाजपा मोदी को प्रधानमंत्री बनते देखना चाहती है तो उसे ये कदम उठाना पड़ेंगे। अगर भाजपा इन कदमों पर हिचकेगी तो निश्चित ही वह हारेगी।
भारतीयनागरिकों केलिए बेहतर नतीजा होगा अगर मुकाबला कड़ा हो। दोनों पक्ष इस मुकाबले में अपना बेहतरीन पक्ष सामने रखें। इस मंशा के साथ मैं 2014 में जीत के लिए गेम प्लान लिख रहा हूं। नीचे लिखे कुछ सुझावों को हो सकता है आप सीधे या निष्पक्ष न मानें, फिर भी अगर आप इन्हें भारतीय चुनावों में अपनाएंगे तो परिणाम एक बड़ा शून्य रहेगा। बहरहाल, यहां कुछ मुद्दे हैं, जो मोदी को प्रधानमंत्री बनाने में मदद कर सकते हैं।
पहली बात, किनारे बैठे लोगों पर काम करेगी। नरेंद्र मोदी ने विचारों का ध्रुवीकरण किया है। यह तथ्य बदलने वाला नहीं है। मोदी ने लोगों के विचार विभाजित कर दिए हैं। एक तरफ पंथ की तरह मानने वाले प्रशंसक हैं, तो दूसरी तरफ घृणा करने वाले कट्टर लोग हैं। दोनों को एक-दूसरे की तरफ लाने की कोशिशें कभी काम नहीं करेंगी। ऐसा करना समय की बर्बादी भी होगी। लेकिन किनारे बैठा एक बड़ा समूह भी है, खासकर नए मतदाताओं का, जिन्होंने अभी तक उनके बारे में कोई राय कायम नहीं की है। उन्हें विश्वास में लिया जा सकता है। उन्हें एक एक कर समझाया-बुझाया जा सकता है। पढ़े-लिखों की एक फौज है, जो खुले तौर पर राजनीतिक कार्यकर्ता नहीं हैं। ऐसे कुल एक लाख या हर चुनाव क्षेत्र के लिए 200 लोग चाहिए। वे एक-एक करके आठ परिवारों या लगभग 20 मतदाताओं को भी संभाल लें।
माइक्रो कैंपेनिंग का यह स्तर होना चाहिए जिससे लोगों को मोदी जैसे व्यक्ति को चुनने का महत्व समझाया जा सके। चूंकि इसमें मेहनत और समय ज्यादा चाहिए, इसलिए किनारे बैठे मतदाताओं की सूची और सही संदेश वाला किट कार्यकर्ताओं के पास होना बहुत जरूरी है। मोदी ऐसे नेताओं में से एक हैं, जो अपनी लोकप्रियता के बल पर ऐसा समर्थन खींच सकते हैं। अगर एक लाख कार्यकर्ता कुल 200 मतदाताओं पर भी काम करें तो दो करोड़ मतदाता मिल जाते हैं। उनकी तरफ रुझान झुकाने के लिए इतना पर्याप्त है।
दूसरी बात, भाजपा को उनका पूरी तरह समर्थन करने की जरूरत है, उसे यह स्पष्ट होना चाहिए कि उनके जैसा नेता होने से भारत को असल में क्या लाभ हो सकते हैं, सिर्फ कांग्रेस से छुटकारा पाने के अलावा। उदाहरण के तौर पर, मोदी ऐसे प्रधानमंत्री होंगे जो पहले किसी राज्य के मुख्यमंत्री रह चुके हों। इससे केंद्र-राज्य संबंध बेहतर होंेगे, जो आजकल अक्सर संकट में दिखते हैं। या मोदी की निर्णायक क्षमता (आखिर उन्होंने गोवा में एक फैसला लिया) जिसकी भारत को बुरी तरह जरूरत है।
रोजगार सृजन पर नजर एक और मुद्दा हो सकता है जिस पर युवा अनुकूल जवाब देंगे। मोदी जो कुछ भी पेश करें वह भाजपा को स्पष्ट होना चाहिए और तभी मतदाताओं को भी होगा। हां, गुजरात का लगातार उदाहरण दिया जाना बंद करने की जरूरत है। आपने गुजरात के लिए क्या किया इससे ज्यादा महत्वपूर्ण यह है कि आप देश के लिए क्या कर सकते हैं।
तीसरी बात, टिकट बांटने की प्रक्रिया में सोशल इंजीनियरिंग बेहद महत्वपूर्ण है। ज्यादातर मोदी समर्थक जात-पांत के प्रति कम जागरूक मतदाता हैं। इससे उन्हें जाति आधारित वोट खींचने वाले ज्यादा उम्मीदवारों को टिकट देने में भी बड़े लचीलेपन की अनुमति मिल जाती है। (इसमें कांग्रेस भी पूरी तरह माहिर है)। भारतीय वास्तविकता बताती है कि जाति केप्रति जागरूक मतदाता मोदी के विकास एजेंडे को तभी मान्यता देगा, जब उनके पास उन्हीं की जाति का उम्मीदवार भी होगा।
चौथी बात, सही मात्रा में भगवाकरण है। भाजपा और आरएसएस की आदत है कि वह कभी कभी तिलक, पगड़ी, तलवार के फोटो मोड में आ जाते हैं। इन प्रतीकों में कोई बुराई नहीं है, लेकिन ये फिर मुस्लिम मतदाताओं को दूसरी तरफ एकजुट करते हैं जो पहले से ही इनके खिलाफ हैं। ऐसा कोई भी संकेत कि मोदी फिर से तिलक-तलवार युग वापस ला सकते हैं, डर और उन आशंकाओं को और बढ़ावा देगा, जो कुछ लोगों में उनके प्रति पहले से हैं। फिर भी, इसका मतलब यह नहीं कि चुनाव अभियान में हिंदुओं के बारे में कुछ न हो।
अगर कांग्रेस मुसलमानों पर निशाना लगाती है तो भाजपा के पास हिंदुओं पर निशाना लगाने केअलावा कोई चारा नहीं है। फिर भी, सकारात्मक हिंदतुव युवाओं पर बेहतर असर करेगा। सकारात्मक हिंदुत्व धार्मिक क्रिया या सिद्धांत नहीं है। यह भारत को आधुनिक, सुरक्षित, वैज्ञानिक, मुक्त, उदार और अच्छे संस्कार वाला समाज बनाने के संबंध में है, न कि दूसरे धर्म पर हमला करने या यह कहने वाला कि हिंदुत्व श्रेष्ठ है।
पांचवीं बात, वोटों के एक अतिरिक्त स्रोत महिला वोटों को एकजुट करने की है। महिलाओं की सुरक्षा की चिंता एक वर्ग की महिलाओं केवोट खींचने के लिए पर्याप्त है। मोदी की सख्त, फालतू बात न करने वाले व्यक्ति की छवि इस मामले में बहुत मदद कर सकती है। लेकिन महिलाओं की सुरक्षा के लिए कदम प्रतिगामी नहीं होने चाहिए। व्यक्तिगत स्वतंत्रता पर किसी भी तरह का आघात होते ही युवा बुरी तरह पलटकर वार करेंगे। लोग सुरक्षा चाहते हैं, लेकिन उन्हें व्यक्तिगत आजादी और पसंद भी चाहिए।
छठवीं बात, मोदी को 2002 से निपटना होगा। टालने वाले अंदाज के बजाय इसका सीधे सामना करें। इसके लिए कुछ निजी खतरे उठाने और आत्मावलोकन की जरूरत है। उसी में से जवाब मिलेंगे। मुश्किल सवालों के जवाब देने होंगे।
नरेंद्र मोदी ने गोवा में अच्छा किया, लेकिन दिल्ली समुद्र तटीय शहर नहीं है। वहां पहुंचने के लिए मोदी को भरपूर समर्थन देने वाली भाजपा चाहिए। उसे सभी अडं़गे दूर करने की जरूरत है। अगर वे ऐसा कर लेते हैं तो यह एक छोटा चमत्कार होगा। लेकिन फिर, क्या हमारा देश चमत्कारों का नहीं है।
चेतन भगत
अंग्रेजी के प्रसिद्ध युवा उपन्यासकार
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva mai_Deva